text.text: Nongpoh:Ha ka sngi kaba u Ken Syiem, Syiem ka Raid Marwet, u la leit ban synranlang lang ha kaba ka Kong Lucy Sawkmie, ka Longkmie Khasi kaba don jaka ha Khanapara bad kaba la plie ia kawei ka Hotel heh ha Khanapara, utei u Syiem u la pynpaw ruh ia ki kyntien bad kiba la long kum ki kyntien pynshlur ia ki Khasi, da kaba ong ba ki Khasi kiba don jaka ha katei ka thain, ki dei ban pynieng beit ia ki Iing Paki dulan, khnang ban shngain u pud u sam ka jylla.
text.text_idx: #000003
text.text: Lyngba katei ka sngi, kaba la lah ban plie paidbah ia ka ‘Sawkmie Hotel’, ka Hotel jong ka Kong Lucy Sawkmie, u Syiem Marwet, u la ong ba katei ka nuksa kaba la pyni da katei ka Longkmie, la dei ban ai jingiaroh da baroh, namar ha ka jaka ba shait mih ki kam iakajia pud hapdeng ka Meghalaya bad Assam, pynban katei ka Longkmie ka la pynieng syndon da katei Hotel heh, uba la ong ruh ba katei ka kam kaba la leh da katei ka Longkmie kan long ruh ka jingpynskhem ia u pud u sam ka jylla.
text.text_idx: #000004
text.text: U Syiem ka Raid Marwet, u la kyntu ia kiwei pat ki Khasi kiba don jaka ha ki thain Khanapara, ki dei ban bud ia ka nuksa jong katei ka Longkmie bad kata ka long ba ki dei ban leh borbah ban pynieng ia ki iing paki dulan ha katei ka thain, khnang ba kan long kum ki mawpud ka jylla bad ha kajuh ruh ka por ba ka Assam kam iohlad shuh ban kyntur pud.U la ai ka jingkhublei bad kitbok kit rwiang ba katei ka Hotel jong ka Kong Lucy Sawkmie, kan iaid shakhmat, namar kumba ka la pynpaw ba ka jongplie jongka ia katei ka Hotel kan long kum shibynta ban iarap ia ki para Khasi, kiba jynjar ban ioh jaka sah haba ki leit donkam sha Guwahati.
text.text_idx: #000005
text.text: Pynbna ha u , ka dor kaba jem shibun
  Haba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun.
text.text_idx: #000009